CELEX: C2004/251/04
Language: et
Date: 2004-10-09 00:00:00
Title: Kohtuasi C-288/04: Eelotsusetaotlus, mille esitas Unabhängiger Finanzsenat, Aussenstelle Wien 28. juuni 2004. aasta otsusega kohtuasjas AB versus 6., 7. ja 15. ringkonna Finanzamt

9.10.2004   
            
            
               ET
            
            
               Euroopa Liidu Teataja
            
            
               C 251/3
            
         Eelotsusetaotlus, mille esitas Unabhängiger Finanzsenat, Aussenstelle Wien 28. juuni 2004. aasta otsusega kohtuasjas AB versus 6., 7. ja 15. ringkonna Finanzamt
   (Kohtuasi C-288/04)
   (2004/C 251/04)
   Euroopa Ühenduste Kohus on saanud Unabhängiger Finanzsenat, Aussenstelle Wieni 6. juuli 2004. aasta otsusega otsustatud eelotsusetaotluse kohtuasjas AB v. 6., 7. ja 15. ringkonna Finanzamt, mis saabus kohtukantseleisse 28. juunil 2004.
   Unabhängiger Finanzsenat, Aussenstelle Wien küsib Euroopa Kohtult eelotsust järgmistes küsimustes:
   
               1.
            
            
               Kas Euroopa Ühenduste ametnikele ja muudele teenistujatele makstava palga, töötasu ja muude rahaliste tasude maksustamine liikmesriikides on Euroopa Ühenduste privileegide ja immuniteetide protokolli artikli 13 punktiga 1 vastuolus ainult sellisel juhul, kui Euroopa Ühendused kasutavad oma maksustamisõigust?
            
         
               2.
            
            
               Kas Euroopa Ühenduste ametnikele ja teenistujatele makstava palga, töötasu ja muude rahaliste tasude maksustamine liikmesriikides on Euroopa Ühenduste privileegide ja immuniteetide protokolli artikli 16 punktiga 2 vastuolus, kui ametniku või muu teenistuja andmed on ülalnimetatud artiklis teatavaks tehtud ja kas nimetatud artikli alusel tehtud teadaanne annab liikmesriigi maksuametile automaatselt õigustuse selles teadaandes mitte nimetatud ametnike ja muude teenistujate suhtes, seega nende teenistujate suhtes, keda Euroopa Ühendustes käsitletakse kohalike teenistujatena, kasutada siseriiklikku maksustamisõigust?